Efter Hirtshals Andelsmejeri ved årsskiftet blev lagt sammen med Arla Foods, har man arbejdet på at effektivisere produktionen i Hirtshals. Resultatet er nu, at i alt 44 medarbejdere fyres, mens seks medarbejdere bliver tilbudt tilsvarende stillinger i Arla Foods. Dermed fortsætter blot 26 af de 76 medarbejdere, der er p.t. er ansat på mejeriet. Fyringerne skyldes blandt andet, at Arla Foods overtager distributionen af produkterne og at sammenlægningen har skabt nogle dobbeltfunktioner i administrationen. Hirtshals Mejeri skal fremover fortsætte med at producere blandt andet drikkemælk, fløde, creme fraiche og græsk yoghurt, mens der lukkes ned for frugtyoghurt, kærnemælk og koldskål. Se mere  om fyringerne på Hirtshals Mejeri i vores udsendelse 12.10
Sammenlægningen med Arla Foods koster nu Hirtshals Andelsmejeri to tredjedele af de 76 medarbejdere.